open-index/open-wikipedia-markdown huggingface dataset:
Σαμιακός Πόλεμος

Ο **Σαμιακός Πόλεμος** (440-439 π.Χ.) αποτέλεσε μεγάλη πολεμική επιχείρηση που διηύθυνε ο Περικλής εναντίον της νήσου προκειμένου να την επαναφέρει στην αθηναϊκή συμμαχία. 

## Ιστορικό
Τον χειμώνα του 441/440 είχε ξεσπάσει πόλεμος μεταξύ τής Σάμου και τής Μιλήτου για την Πριήνη, περιοχή της Μ. Ασίας. Οι Μιλήσιοι στράφηκαν για βοήθεια στους Αθηναίους ως ηγέτιδα δύναμη της συμμαχίας. Οι Αθηναίοι κάλεσαν και τα δύο μέρη να καταπαύσουν τον πόλεμο και να στραφούν σε αυτούς για διαιτησία. Οι Σάμιοι ολιγαρχικοί αρνήθηκαν και οι Αθηναίοι αντέδρασαν άμεσα . Έστειλαν την άνοιξη του 440 π.χ σαράντα πλοία υπό την ηγεσία του Περικλή. Οι ολιγαρχικοί της νήσου αιφνιδιάστηκαν και παραδόθηκαν με αποτέλεσμα να μεταβληθεί σε δημοκρατικό το πολίτευμα. Ο Περικλής αφού άφησε φρουρά απέπλευσε. Ωστόσο οι ολιγαρχικοί που διέφυγαν στην Μ. Ασία, με τη βοήθεια του σατράπη της Λυδίας Πισσούθνη και εφτακοσίων μισθοφόρων, κατέλαβαν αιφνιδιαστικά την εξουσία εξασφαλίζοντας παράλληλα τη βοήθεια του φοινικικού στόλου. Τότε κήρυξαν και επισήμως την αποστασία του νησιού και ετοίμασαν επίθεση εναντίον της Μιλήτου. Μετά την αναγγελία των γεγονότων ο Περικλής έπλευσε τον Ιούλιο του 440 π.χ εναντίον της Σάμου με εξήντα πλοία. Ακολούθησε σφοδρή ναυμαχία έξω από τη νήσο Τραγία όπου ο Περικλής με 44 πλοία ( δεκαέξι είχαν αποσπαστεί για περιπολία) συνέτριψε 50 πολεμικά και 20 οπλιταγωγά των Σαμίων. Οι Αθηναίοι αφού ενισχύθηκαν με 65 πλοία πολιόρκησαν την πόλη από ξηρά και από θάλασσα. Ο Περικλής, με την αναγγελία ότι πλησίαζε ο φοινικικός στόλος, απέσπασε 60 πλοία από τη συνολική δύναμη πολιορκίας και ετοιμάστηκε να τον αντιμετωπίσει. Τελικά όμως ο εχθρικός στόλος δεν εμφανίστηκε. Οι Σάμιοι τότε με αρχηγό τον φιλόσοφο Μέλισσο έκαναν αιφνιδιαστική επίθεση κατά του αποδυναμωμένου αθηναϊκού στόλου προξενώντας μεγάλες φθορές στο εχθρικό στράτευμα και παρατείνοντας έτσι την πολιορκία. Ο Περικλής επέστρεψε με τα 60 του πλοία και αφού δέχθηκε ενισχύσεις 90 ακόμη ξεκίνησε με μεγαλύτερη τώρα φροντίδα αλλά και πείσμα την εκ νέου πολιορκία της πόλης. Ο Περικλής αποφάσισε να συνεχίσει την πολιορκία για όσο χρειάζονταν αδιαφορώντας για τα έξοδα θέτοντας την ασφάλεια των στρατιωτών του υπεράνω πάντων. Χρησιμοποίησε μάλιστα, για πρώτη φόρα πολιορκητικούς κριούς και χελώνες, εφευρέσεις του Αρτέμονος του Κλαζομένιου, για να προσβάλει τα τείχη. Έπειτα από 9 μήνες οι Σάμιοι αναγκάστηκαν να συνθηκολογήσουν γκρεμίζοντας τα τείχη τους, παραδίδοντας τον στόλο τους και καταβάλλοντας 1.276 τάλαντα ως πολεμική αποζημίωση.

Κατηγορία:Ιστορία της Σάμου
Κατηγορία:Ιστορία της αρχαίας Αθήνας
Ζιλμπέρ Εράιγ

Ο **Ζιλμπέρ Οράιγ** ή **Εράιγ** (*Gilbert Hérail*, *Gilbert Horal* ή *Erail*, 1152 - Δεκέμβριος 1200) ήταν ο 12ος Μεγάλος Μάγιστρος των Ιπποτών του Ναού από το 1193 έως τον θάνατό του το 1200.

## Βιογραφικά στοιχεία
μικρογραφία|δεξιά|150px|Το οικόσημο του Ζιλμπέρ Οράιγ
Ο Ζιλμπέρ Οράιγ πιθανότατα γεννήθηκε στο βασίλειο της Αραγωνίας (στη σημερινή Ισπανία) και εισχώρησε στους Ναΐτες σε νεαρή ηλικία. Έμεινε στις επαρχίες της Προβηγκίας και της Αραγωνίας, όπου πήρε μέρος στις μάχες για την Ανακατάκτηση της Ιβηρικής χερσονήσου και έγινε Μεγάλος Μάγιστρος της επαρχίας μέχρι το 1190, όταν έγινε Μεγάλος Καθηγούμενος της Γαλλίας. Το 1193, μετά το θάνατο του Ρομπέρ ντε Σαμπλέ, εκλέχθηκε Μεγάλος Μάγιστρος του Τάγματος των Ναϊτών και μέσα στο επόμενο έτος, ο Πάπας Κελεστίνος Γ΄ έδωσε στους Ναΐτες περισσότερα προνόμια με την παπική βούλα *Omne Datum Optimum*.

### Ειρηνευτική δράση
Ο Οράιγ ήταν γνωστός για τις προσπάθειές του να επιτευχθεί ειρήνη μεταξύ των Χριστιανών και των Μουσουλμάνων, αν και μερικοί διαφωνούν και θεωρούν ότι οι προσπάθειές του αυτές σημαίνουν προδοσία και συνωμοσία με τον εχθρό. Κατά τη διάρκεια της ηγεσίας του, μεγάλωσε η διαμάχη μεταξύ των Ναϊτών και των Ιωαννιτών Ιπποτών. Η διαιτησία του Πάπα Ιννοκέντιου Γ΄ ήταν υπέρ των Ιωαννιτών Ιπποτών, διότι ο Πάπας δεν μπορούσε να συγχωρήσει τους Ναΐτες για τις συμφωνίες που είχαν συνάψει με τον Μαλέκ-Αντέλ, ο οποίος ήταν αδελφός του Σαλαντίν.

Ένα άλλο από τα επιτεύγματα του Ζιλμπέρ Οράιγ ήταν ότι αφιέρωσε χρόνο για να οργανώσει και να ενοποιήσει τις κτήσεις των Ναϊτών στη Γαλλία και την Απουλία. Επίσης, οι Ναΐτες πήραν ενεργό μέρος στην ανακατάκτηση της Ιβηρικής χερσονήσου, και το 1196 τους δόθηκε το οχυρό Αλάμπρα από τον βασιλιά Αλφόνσο Β΄ της Αραγωνίας, ως ανταμοιβή για τις προσπάθειές τους στις μάχες.

Ο Ζιλμπέρ Οράιγ πέθανε τον Δεκέμβριο του 1200, κατά την έναρξη της τέταρτης Σταυροφορίας. Τον διαδέχτηκε ως Μεγάλος Μάγιστρος ο ιππότης Φιλίπ ντε Πλεσίς.

## Παραπομπές


### Βιβλιογραφία
* 
* 

Κατηγορία:Ναΐτες Ιππότες
Κατηγορία:Ισπανική τάξη ευγενών
Στερεό του Τζόνσον

[μικρογραφία|δεξιά|Το στερεό του Τζόνσον [επιμήκης τετραγωνικός γυροδιτρούλος (*J*37)]]
Στη γεωμετρία, το **στερεό του Τζόνσον** είναι ένα αυστηρώς κυρτό πολύεδρο που η κάθε έδρα του είναι κανονικό πολύγωνο, και δεν είναι ομοιόμορφο, π.χ., δεν είναι Πλατωνικό στερεό, ούτε Αρχιμήδειο στερεό, ούτε πρίσμα ή αντιπρίσμα. Δεν υπάρχει απαίτηση η κάθε έδρα του να είναι ιδίου είδους πολύγωνο, ή γύρω από κάθε κορυφή του να εντάσσονται ιδίου είδους πολύγωνα. Ένα παράδειγμα στερεού Τζόνσον είναι η πυραμίδα με βάση τετραγωνική και πλευρές ισόπλευρα τρίγωνα (τετραγωνική πυραμίδα, *J*1), δηλαδή, έχει μία έδρα τετράγωνο και τέσσερις έδρες τρίγωνα.

Όπως σε κάθε αυστηρώς κυρτό στερεό, συναντώνται σε κάθε κορυφή τουλάχιστον τρεις έδρες, και το σύνολο των γωνιών τους είναι μικρότερο από 360 μοίρες. Δεδομένου ότι ένα κανονικό πολύγωνο έχει γωνίες τουλάχιστον 60 μοιρών, συνεπάγεται ότι το πολύ πέντε έδρες συναντώνται σε κάθε κορυφή (π.χ., η πενταγωνική πυραμίδα, *J*2).

Αν και δεν υπάρχει προφανής περιορισμός στο ότι το κάθε δεδομένο κανονικό πολύγωνο να μην μπορεί να είναι έδρα ενός στερεού του Τζόνσον, αποδεικνύεται ότι οι έδρες των στερεών του Τζόνσον έχουν πάντοτε 3, 4, 5, 6, 8, ή 10 πλευρές.

Το 1966, ο μαθηματικός Νόρμαν Τζόνσον δημοσίευσε μια λίστα που περιελάμβανε όλα αυτά τα 92 στερεά, τα οποία αρίθμησε και τους έδωσε ονόματα. Δεν απέδειξε ότι υπήρχαν μόνο 92, αλλά έκανε την εικασία ότι δεν υπάρχουν άλλα. Το 1969, ο μαθηματικός Βίκτορ Ζαλγκαλλέρ απέδειξε ότι ο κατάλογος του Τζόνσον ήταν πλήρης.

Το στερεό του Τζόνσον επιμήκης τετραγωνικός γυροδιτρούλος (*J*37), που ονομάζεται επίσης ψευδο-ρομβοκυβοκτάεδρο, είναι μοναδικό στο να είναι τοπικά ομοιόμορφο στις κορυφές: υπάρχουν 4 έδρες σε κάθε κορυφή, και η διάταξή τους είναι πάντα η ίδια: 3 τετράγωνα και 1 τρίγωνο. Ωστόσο, δεν είναι μεταβατικές οι κορυφές του, καθώς έχει διαφορετική ισομετρία σε διάφορες από τις κορυφές, καθιστώντας το έτσι, στερεό του Τζόνσον αντί για στερεό του Αρχιμήδη.

## Παραπομπές


### Πηγές
*  Chapter 3 Further Convex polyhedra

*Εργασία που περιέχει την αρχική αρίθμηση των 92 στερεών και την εικασία ότι δεν υπάρχουν άλλα:*
*  

*Η πρώτη απόδειξη ότι υπάρχουν μόνο 92 στερεά του Τζόνσον:*
*  
*  

## Εξωτερικοί σύνδεσμοι
* 

Κατηγορία:Πολύεδρα
Επτάγραμμα

Στην γεωμετρία, το **επτάγραμμα** είναι ένα κανονικό αστεροειδές επτάγωνο.

Η λέξη επτάγραμμα συνδυάζει το αριθμητικό πρόθεμα *επτά-* με το επίθεμα *-γραμμή*.

## Γεωμετρία
Υπάρχουν δύο κανονικά επταγράμματα, επισημαίνονται ως {7/2} και {7/3}, με τον δεύτερο αριθμό να αντιπροσωπεύει το διάστημα βήματος της κορυφής από ένα κανονικό επτάγωνο, {7/1}.

Είναι το μικρότερο αστεροειδές πολύγωνο που μπορεί να κατασκευαστεί σε δύο μορφές, όπως τα ανάγωγα κλάσματα. Τα δύο επταγράμματα κάποιες φορές ονομάζονται *επτάγραμμα* το {7/2} και *μεγάλο επτάγραμμα* το {7/3}.

## Σχετικά σχήματα

### Θεωρία γράφων
Ο πλήρης γράφος K_7 είναι η ένωση του κανονικού επταγώνου και των δύο κανονικών επταγραμμάτων.




### Στερεομετρία
Στην στερεομετρία, αρκετά σχήματα προκύπτουν από τα κανονικά επταγράμματα. Μερικά είναι τα εξής:




## Εξωτερικοί σύνδεσμοι
* 
* Διαδραστική εφαρμογή για το κανονικό αστεροειδές επτάγραμμα, το {7/2} και το {7/3} στο Geogebra.
* Επταγράμματα {7/2} και {7/3} στο PolytopeWiki.
* Επταγράμματα {7/2}, {7/3}

## Παραπομπές


Κατηγορία:Πολύγωνα
Σύσκληπος

Ο **Σύσκληπος** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
Αγώνας λόγων

Ως **αγώνας λόγων** (Αρχαιοελληνικά *ἀγὼν λόγων* ή *ἅμιλλα λόγων*) εννοείται στα συμφραζόμενα της τραγωδίας λεκτική αντιπαράθεση μεταξύ δύο προσώπων ενώπιον ενός τρίτου προσώπου που εμφανίζεται συνήθως στον ρόλο του κριτή. Ο αγώνας λόγων δεν έχει λυρικό χαρακτήρα. 

## Χρήση
Βασικός εκπρόσωπος του αγώνα ή άμιλλας λόγων στο αρχαίο δράμα υπήρξε ο Ευριπίδης, ο οποίος φαίνεται να αναδεικνύει το συγκρουσιακό στοιχείο περισσότερο από τους άλλους τραγικούς υπογραμμίζοντας τη διατύπωση των λεκτικών ανταλλαγών με έντονες παρεμβάσεις και επίδειξη αυτοσυνείδησης. 

Η σύγχρονη γραμματεία κατέληξε στον όρο *σκηνή αγώνα*, με τον οποίο περιγράφει γενικά το πρότυπο ενός ζεύγους αντιτιθέμενων λόγων, ισορροπημένων ως προς το μήκος και το περιεχόμενο, διαχωρισμένων με δύο ή τρεις στίχους από τον κριτή ή τον χορό και επαναλαμβανόμενη στιχομυθική ανταλλαγή ανάμεσα στους *ανταγωνιστές*. Αυτό το πρότυπο *αγών* χρησιμοποίησε κυρίαρχα ο Ευριπίδης, έτσι ώστε να θεωρείται σήμερα χαρακτηριστικός του εκπρόσωπος. 

Εκτός από τον Ευριπίδη *αγώνας λόγων* εμφανίζεται κυρίαρχα στην αριστοφανική κωμωδία (5ος αι. ΠΚΕ). Με την ιδιάζουσα ανταλλαγή απόψεων ως εργαλείο λόγου, η λεκτική αντιπαράθεση στις θεατρικές παραστάσεις φέρεται πως έμοιαζε με τους διαλόγους του Πλάτωνα.

Η τυπική δομή του αριστοφανικού αγώνα σύμφωνα με τον Dover έχει συνήθως ως εξής: 
#οι δύο αντίπαλοι αντιδικούν· 
#ο χορός με μια ωδή παρουσιάζει επισήμως τους διάδικους· 
#με δύο στίχους, ο χορός παροτρύνει τον πρώτο ομιλητή να αρχίσει την αγόρευσή του (κατακελευσμός)· 
#ο πρώτος ομιλητής παίρνει τον λόγο, αλλά κάθε τόσο τον διακόπτει ο αντίπαλός του (ή κάποιο τρίτο πρόσωπο) με διάφορα, κωμικά συνήθως, σχόλια (επίρρημα)· 
#ο πρώτος ομιλητής κλείνει την αγόρευσή του με μια στροφή στον ίδιο ρυθμό με την κύρια αγόρευσή του, αλλά σε διαφορετικό μέτρο και έκταση στίχων (πνίγος)· 
#ο χορός τραγουδά μια λυρική αντωδή, σχολιάζοντας την επιτυχία του πρώτου ομιλητή· 
#έπειτα απευθύνει προτροπή στον δεύτερο διάδικο (αντικατακελευσμός)· 
#ο δεύτερος διάδικος προχωρά στην αγόρευσή του (αντεπίρρημα)· 
#κατόπιν κλείνει την αγόρευσή του (αντιπνίγος)· 
#τέλος, δίνεται η ετυμηγορία του αγώνα (σφραγίς) από τον διαιτητή, που συνήθως είναι ο χορός.

## Σημειώσεις παραπομπές


## Βιβλιογραφία
*
*
*
*
*Τσακμάκης Α., «Αρχαία και Μέση Κωμωδία», στο Αλεξίου Ε., κ.ά., *Γράμματα Ι: Αρχαία Ελληνική και Βυζαντινή Φιλολογία*, τόμ. Α΄, Πάτρα: ΕΑΠ, 2001.

Κατηγορία:Αρχαίο δράμα
Ααρώνιοι

Οι **Ααρώνιοι** ήταν βυζαντινή οικογένεια ευγενών, βουλγαρικής καταγωγής, απόγονοι του Βούλγαρου αυτοκράτορα Ιβάν Βλάντισλαβ (1015 με 1018).

Μετά τον θάνατο του Ιβάν Βλάντισλαβ στην πολιορκία του Δυρραχίου το 1018 και την κατάρρευση του πρώτου βουλγαρικού Βασιλείου, η χήρα του, η αυτοκράτειρα (τσαρίνα) Μαρία, αναζήτησε καταφύγιο στη Βυζαντινή Αυτοκρατορία. Εκεί ο αυτοκράτορας Βασίλειος Β΄ (976-1025) της πρόσφερε καταφύγιο και έδωσε σε αυτή αλλά και στους απογόνους της κτήματα, τίτλους και αξιώματα. Τα δύο μεγαλύτερα σε ηλικία μέλη της οικογένειας, ο Πρεσιανός και ο Αλουσιάνος αργότερα συμμετείχαν σε εξεγέρσεις. Ο Πρεσιανός είχε εμπλακεί σε μια συνωμοσία εναντίον του αυτοκράτορα Ρωμανού Γ΄ Αργυρού (1028 έως 1033) περίπου το 1029, και ο Αλουσιανός συμμετείχε ενεργά στην Εξέγερση του Πέτρου Δελεάνου το 1040-1041. Η κόρη της παντρεύτηκε τον αυτοκράτορα Ρωμανό Δ΄ Διογένη.

Ο τρίτος μεγαλύτερος γιος, ο Ααρών, υπηρέτησε ως υψηλόβαθμος στρατιωτικός και κυβερνήτης επαρχιών στα ανατολικά σύνορα της αυτοκρατορίας, όπως στη Βαασπρακανία, περίπου ανάμεσα στο 1040 και 1050. Για να κυριολεκτήσουμε, η γραμμή της βυζαντινής οικογένειας Ααρώνιος καταγόταν κι άρχιζε από αυτόν όπου είχε και το όνομα του. Ο γιος του Θεόδωρος, επίσης αξιωματούχος και διοικητής επαρχιών, σκοτώθηκε σε μάχες στην Αρμενία εναντίον των Σελτζούκων Τούρκων το 1055/6.

Η κόρη του τέταρτου γιου, του Τραϊανού, Μαρία, παντρεύτηκε τον Ανδρόνικο Δούκα, με τον οποίο απέκτησε τον μεγάλο δούκα Ιωάννη και την Ειρήνη, σύζυγο του αυτοκράτορα Αλεξίου Α Κομνηνού (1081 έως 1118). Η θεία της Μαρίας, Αικατερίνη, παντρεύτηκε τον αυτοκράτορα Ισαάκιο Κομνηνό (1057 - 1059). Η οικογένεια χάθηκε από το προσκήνιο τον 12ο αιώνα, αλλά τα εναπομείναντα μέλη της εξακολουθούν να τεκμηριώνονται μέχρι τα τέλη του 14ου αιώνα, αν και σε δευτερεύουσες θέσεις.

## Παραπομπές


## Πηγές
* 

Ααρωνιοι
*
Working Class Hero

Το **Working Class Hero** είναι ένα τραγούδι του Τζον Λένον, το οποίο συμπεριλήφθηκε στον πρώτο του σόλο δίσκο, το 1970, μετά τους Beatles, τον *[[John Lennon/Plastic Ono Band]]*.

## Θεματολογία
Το τραγούδι κάνει κριτική για την ανισότητα που υπάρχει ανάμεσα στις κοινωνικές τάξεις. Το κομμάτι αναφέρεται σε κάποιον που μεγάλωσε στην εργατική τάξη. Σύμφωνα με τον Λένον, σε μία συνέντευξη που παραχώρησε στο περιοδικό Rolling Stone, τον Δεκέμβριο του 1970, αναφέρει ότι το κομμάτι έχει να κάνει με την εργατική τάξη, η οποία επεξεργάζεται μέσα στη μηχανή για να αναδυθεί στη μεσαία τάξη.

## Ήχος
Το κομμάτι, αρχικώς, γράφτηκε αποκλειστικά από τον Τζον Λένον, όπως επίσης τραγουδήθηκε και παίχτηκε με μία ακουστική κιθάρα. Οι συγχορδίες, στις οποίες γράφτηκε το κομμάτι είναι Λα Ελάσσονα και η Σολ Μείζονα, ενώ υπάρχει κι ένα μικρό πέρασμα στην Ρε Μείζονα. Ο Λένον χρησιμοποιεί και την τεχνική hammer-on στη Ρε χορδή με τη νότα Μι και κατόπιν μία Λα στην αντίστοιχη χορδή. Το ύφος του κομματιού μοιάζει με ένα κομμάτι του Μπομπ Ντίλαν, το *[[Masters Of War]]*, από το οποίο και εμπνεύστηκε ο Λένον. Ενώ αμφότερα και τα δύο τραγούδια είναι επηρεασμένα από ένα αγγλικό παραδοσιακό τραγούδι, το *[[Nottamun Town]]*. Τέλος η εγγραφή του κομματιού έγινε με δύο ηχογραφήσεις. Πιθανόν έγινε και σε διαφορετικό studio: καθώς ο ήχος της κιθάρας και της φωνής αλλάζει στο 1,24, ακριβώς πριν το κουπλέ *«When they've tortured and scared you»*.

## Διαμάχη
Το 1973, ο Αμερικανός, Εκπρόσωπος του Ρεπουμπλικανικού κόμματος, Χάρλεϊ Στάγγερς άκουσε το τραγούδι, και εν συνεχεία τους εξής στίχους: «'Til you're so fucking crazy you can't follow their rules» και «But you're still fucking peasants as far as I can see» και, τέλος, κατέθεσε μήνυση μέσω της Επιτροπής Ομοσπονδιακής Επικοινωνίας. Ο διευθυντής του σταθμού, Κιν Σλίμαν, φυλακίστηκε και υποχρεώθηκε στην καταβολή μεγάλου χρηματικού ποσού ήτοι 10.000 δολάρια, υπερασπίζοντας βεβαίως την επιλογή του να παίξει αυτό το κομμάτι: *«οι άνθρωποι στην Ουάσινγκτον είναι αρκετά εκλεπτυσμένοι, ώστε να αποδεχθούν την περιστασιακή χρήση της λέξης που αρχίζει από «f» (σ.σ. «fucking») χωρίς να διεγερθούν σεξουαλικά, να προσβληθούν ή να αναστατωθούν»*. Ωστόσο οι κατηγορίες έπεσαν. Εν συνεχεία όμως το κομμάτι απαγορεύτηκε σε έναν σταθμό της Βοστόνης. Στην Αυστραλία, κυκλοφόρησε ο δίσκος κανονικά, αλλά με την πλήρη αφαίρεση των εν λόγω στίχων.

## Παραπομπές


Κατηγορία:Τραγούδια του 1970
Κατηγορία:Λογοκρισία
Κατηγορία:Τραγούδια του Τζον Λένον
Κατηγορία:Singles του 1971
Κατηγορία:Singles του 2007
Κατηγορία:Τραγούδια διαμαρτυρίας
Let It Go (τραγούδι Disney)

Το ***Let It Go ***(Ελληνικά: «***Και ξεχνώ***») είναι τραγούδι που δημιουργήθηκε για την αμερικανική ταινία κινουμένων σχεδίων του 2013, *[[Ψυχρά κι Ανάποδα|Ψυχρά κι ανάποδα]]*. Τους στίχους και την μουσική δημιούργησαν το ανδρόγυνο Λόπεζ. Στην γνήσια αγγλική εκδοχή, το τραγούδι ερμήνευσε η ηθοποιός Ιντίνα Μενζέλ. Στην ελληνική εκδοχή, το τραγούδι ερμήνευσε η Σία Κοσκινά και τους στίχους επιμελήθηκε ο Ηλίας Ματάμης.

Το τραγούδι ακούγεται όταν η Έλσα εγκαταλείπει το βασίλειό της, όταν οι δυνάμεις αποκαλύπτονται στον κόσμο. Πάνω στα βουνά, μακριά από τους πάντες, η Έλσα ανακαλύπτει ότι δεν χρειάζεται να κρύβει τις δυνάμεις πια, και ελευθερώνεται από τα βάσανα της ζωής της. Αποφασίζει να χρησιμοποιήσει τις δυνάμεις της χωρίς φόβο και ενοχές, να πει αντίο στο παρελθόν της. Δημιουργεί τον ζωντανό χιονάνθρωπο Όλαφ και ένα κάστρο από πάγο, για να ζήσει εκεί και να προστατέψει τους πάντες από αυτήν.

Το τραγούδι γνώρισε μεγάλη επιτυχία σε όλο τον κόσμο και έχει ηχογραφηθεί σε πολλές γλώσσες.

Σύμφωνα με την International Federation of the Phonographic Industry, το *Let It Go* πούλησε 10.9 εκατομμύρια κομμάτια το 2014, πράγμα που το έκανε το πέμπτο τραγούδι με τις καλύτερες πωλήσεις της χρονιάς.

## Άλλες γλώσσες
Το τραγούδι έχει ηχογραφηθεί σε πολλές γλώσσες. Συγκεκριμένα μεταγλωττίστηκε επισήμως σε 46 χώρες, με κυκλοφορία σε DVD, BluRay και στο επίσημο CD της Walt Disney "Let it Go The Complete Set" καθώς επίσης και για αρκετές άλλες, που όμως δημιουργήθηκαν για την προβολή τους σε τηλεοπτικά κανάλια (αλβανικά, περσικά, φιλιπινέζικα).

## Παραπομπές


Κατηγορία:Ψυχρά κι Ανάποδα
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Τραγούδια του 2013
Κατηγορία:Singles του 2013
Κατηγορία:Singles του 2014
Κατηγορία:Singles της Walt Disney Records
Κατηγορία:Τραγούδια με φεμινιστικά μηνύματα
Κατηγορία:Τραγούδια γραμμένα για ταινίες
Κατηγορία:Τραγούδια γραμμένα από την Κρίστεν Άντερσον-Λόπεζ
Κατηγορία:Τραγούδια γραμμένα από τον Ρόμπερτ Λόπεζ
Γκάγχουαντο

thumb|200px|Χάρτης θέσης της Γκάγχουαντο 
Η **Γκάγχουαντο (Γκάγχουα)** ή **Γκάνγκουα** είναι νήσος της Νοτίου Κορέας και η ομώνυμη πόλη (πρωτεύουσα επ΄ αυτής). Βρίσκεται στο βορειοδυτικό άκρο της χώρας παρά τα σύνορα με τη Βόρεια Κορέα, στη Κίτρινη θάλασσα και συγκεκριμένα στις εκβολές του ποταμού Χαν, στενό κανάλι του οποίου και τη χωρίζει από το ηπειρωτικό έδαφος, ενώ δύο γέφυρες καλύπτουν την επικοινωνία. 

Αποτελεί το τέταρτο σε μέγεθος νησί της χώρας, έχοντας σχήμα ωοειδές, κατά διεύθυνση Βορρά - Νότο, μήκους 28 χλμ., πλάτους 22 χλμ. με συνολική έκταση 302,4 τ.χλμ και πληθυσμό 65.500 κατοίκους, οι μισοί των οποίων διαμένουν στην ομώνυμη πόλη. Υψηλότερη βουνοκορφή είναι η Μάνισαν με υψόμετρο 470 μ. Διοικητικά υπάγεται στη περιφέρεια του Ιντσόν.

Στη νήσο αυτή, λόγω και της στρατηγικής της θέσης, σημειώθηκαν αρκετά ιστορικά επεισόδια μέχρι και μάχες, όταν κατά τους τελευταίους αιώνες προσπάθησαν οι τότε ιμπεριαλιστικές δυνάμεις, όπως η Αγγλία, Γαλλία (1866), οι ΗΠΑ (1871), καθώς και η Ιαπωνία (1875), να ανοίξουν θαλάσσιες εμπορικές επικοινωνίες με το μέχρι τότε απομονωμένο Βασίλειο της Κορέας. 

## Εξωτερικοί σύνδεσμοι
* 

Κατηγορία:Νησιά της Νότιας Κορέας
Ευρυγάνεια

Η **Ευρυγάνεια** (ή *Ευρυγάνη*) ήταν κόρη του Υπέρφαντα (ή του Τεύθραντα ή, κατ' άλλους, του Λαπίθη Περίφαντα) και υπήρξε, σύμφωνα με μία πολύ αρχαία παράδοση, η δεύτερη γυναίκα του Οιδίποδα μετά τον απαγχονισμό της Ιοκάστης. Μαζί της, σύμφωνα με την παραπάνω παράδοση, και όχι με την Ιοκάστη, ο Οιδίπους απέκτησε τα τέσσερα παιδιά του: την Αντιγόνη, την Ισμήνη, τον Ετεοκλή και τον Πολυνείκη.

Κατά μια όμως άλλη παραλλαγή του μύθου, η Ευρυγάνεια ήταν σύζυγος του Λάιου, και άρα μητέρα ή, ίσως, μητριά του Οιδίποδα. 

## Παραπομπές


Κατηγορία:Πρόσωπα της ελληνικής μυθολογίας
Κυβέρνηση ΣΥΡΙΖΑ-ΑΝΕΛ

Ο όρος **Κυβέρνηση ΣΥΡΙΖΑ-ΑΝΕΛ** μπορεί να αναφέρεται:

*Στην Κυβέρνηση Αλέξη Τσίπρα Σεπτεμβρίου 2015
*Στην Κυβέρνηση Αλέξη Τσίπρα Ιανουαρίου 2015
Γεώργιος Δρόσος

Ο **Γεώργιος Δρόσος** (1912 - 15 Αυγούστου 1980) του Νικολάου, ήταν Έλληνας δημοσιογράφος πολιτικός και πολιτικός. Τιμήθηκε με πολλά παράσημα και μετάλλια.

## Σταδιοδρομία
Σπούδασε Οικονομικά στη Μασσαλία και απέκτησε δίπλωμα πολιτικών σπουδών από το Πανεπιστήμιο των Αθηνών. Κατά την περίοδο της Κατοχής εξέδωσε αντιστασιακές εφημερίδες, όπως την "Εθνική Δράση".

Εξελέγη βουλευτής Αθηνών με το Λαϊκό Κόμμα στις εκλογές του 1946  

Υπηρέτησε ως υφυπουργός παρά τω πρωθυπουργό στην Κυβέρνηση Τσαλδάρη (Οκτώβριος 1946), και υφυπουργός Τύπου και Πληροφοριών  στην κυβέρνηση Μαξίμου. Εκπροσώπησε την Ελλάδα στο Συμβούλιο της Ευρώπης δύο φορές (1946 και 1950-51), όπως και στα Ηνωμένα Έθνη (στη Βαλκανική Επιτροπή το 1947). 

Φυλακίστηκε και διώχθηκε στην εξορία από τη χούντα του 1967-74.

Ήταν μέλος της ΕΣΗΕΑ.
Μετά τη Μεταπολίτευση ήταν σχολιαστής της ΕΡΤ.

Απεβίωσε έπειτα από μακρόχρονη ασθένεια το 1980 και κηδεύτηκε από το Πρώτο Νεκροταφείο Αθηνών.

## Βιβλία του
*"Το δόγμα της λαϊκής κυριαρχίας"
*"Η Ευρώπη μετά τον πόλεμο"
*"Η Ρωσία σήμερα"
*"Συμφορά και απελευθέρωση"

## Πηγές


## Εξωτερικοί σύνδεσμοι
*Γεώργιος Δρόσος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Αθηνών
Κατηγορία:Έλληνες υφυπουργοί Τύπου και Πληροφοριών
Νικόλαος Ματαράγκας

Ο **Νικόλαος Ματαράγκας** (1918 - 1983) ήταν Έλληνας Νομάρχης.

## Βιογραφία
Γεννήθηκε στην Αθήνα και σπούδασε Νομικά. Εργάστηκε ως δικηγόρος στην ελληνική πρωτεύουσα. Υπηρέτησε ως νομικός σύμβουλος στην Τράπεζα της Ελλάδας.  Αργότερα διορίστηκε ως νομάρχης. Επί εξαετία υπηρέτησε ως Νομάρχης Κεφαλληνίας και Ιθάκης (1961   - 67). Μετά την Κεφαλονιά μετατέθηκε στην Καβάλα στις 4 Απριλίου 1967. Όταν εγκαθιδρύθηκε η δικτατορία των Συνταγματαρχών ο Ματαράγκας έμεινε για λίγο και στις 16 Φεβρουαρίου 1968 αντικαταστάθηκε στη Νομαρχία Καβάλας από τον Παναγιώτη Δεσποτόπουλο και ο ίδιος ανέλαβε για μερικούς μήνες Νομάρχης Ηλείας. Την περίοδο από τις 17 Δεκεμβρίου 1968 έως τις 23 Μαρτίου 1974 υπήρξε Νομάρχης Αχαΐας.

Απεβίωσε το 1983 σε ηλικία 65 ετών.

## Παραπομπές


Κατηγορία:Νομάρχες Αχαΐας
Κατηγορία:Νομάρχες Καβάλας
Κατηγορία:Νομάρχες Ηλείας
Κατηγορία:Νομάρχες Κεφαλληνίας
Ρουκιγιέ Σαμπιχά Σουλτάνα

Η **Ρουκιγιέ Σαμπιχά Σουλτάν** (Οθ. Τούρκικα:روكيا صبيحة سلطان) (Τούρκικα: *Rukiye Sabiha Sultan*, 1 Απριλίου 1894 - 26 Αυγούστου 1971) ήταν Οθωμανή πριγκίπισσα, κόρη του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας και εγγονή του Αμπντούλ Μετζίτ Α΄ και της Γκιουλουστού Σουλτάν.

## Βιογραφία
Η Ρουκιγιέ Σαμπιχά γεννήθηκε την 1η Απριλίου 1894 στο Παλάτι Ορτάκιοϊ στην Κωνσταντινούπολη, και ήταν η νεότερη κόρη του τελευταίου σουλτάνου Μωάμεθ ΣΤ΄ και της πρώτης συζύγου του Εμινέ Ναζικεντά Καντινεφέντι. Ήταν ετεροθαλής αδερφή του Μεχμέτ Ερτογρούλ Εφέντι, του οποίου η μητέρα ήταν η Σαντιγιέ Μιουβεντέτ Καντινεφέντι, η τρίτη σύζυγος του πατέρα της.

Ο ξάδελφος της, ο Ηγεμόνας Ομέρ Φαρούκ Εφέντι την παντρεύτηκε στις 29 Απριλίου 1920 στο Παλάτι Γιλντίζ και μαζί απέκτησαν τρεις κόρες, την Φατμά Νεσλισάχ Σουλτάν, την Ζεχρά Χανζαντέ Σουλτάν και την Νετζλά Χιμπετουλάχ Σουλτάν. Σύμφωνα με το νόμο αριθμό 431 της 3ης Μαρτίου 1924 η Ρουκιγιέ Σαμπιχά με τον άντρα της και τα παιδιά της ήταν στους καταλόγους απέλασης. Η κόρη της, Φατμά Νεσλισάχ, πέθανε την 1 Απριλίου 2012, και ήταν η τελευταία απόγονος της Οθωμανικής Δυναστείας.

Η οικογένεια μετακόμισε στη Νίκαια, όπου η νεότερη κόρη της, Νετζλά Σουλτάν γεννήθηκε εκεί, και οι μεγαλύτερες κόρες της πήγαν σχολείο. Μετά από κάποιο χρονικό διάστημα, η Ρουκιγιέ μαζί με την οικογένειά της μετακόμισε στην Ελβετία και στη συνέχεια στη Γαλλία και την Αίγυπτο, όπου το 1940, η κόρη της Φατμά Νεσλισάχ παντρεύτηκε με τον πρίγκιπα Μοχάμεντ Αμπντέλ Μονεϊμ, που ήταν γιος του Αμπάς Χιλμί Β΄.

Ο σύζυγός της, Ομέρ Φαρούκ Εφέντι την χώρισε τον Ιανουάριο του 1948, ενώ ήταν κάτοικος στο Κάιρο και επέστρεψε στην πατρίδα της, όπου έλαβε την υπηκοότητα της και το επώνυμο Οσμάνογλου (γιος, απόγονος των Οθωμανών). Το 1948 ο Ομέρ Φαρούκ Εφέντι παντρεύτηκε μια άλλη πριγκίπισσα της δυναστείας, την Μιχριμπάν Μιχρισάχ Σουλτάν, μία ξαδέλφη της Ρουκιγιέ Σαμπιχά.

Η Ρουκιγιέ Σαμπιχά Σουλτάν πέθανε στις 26 Αυγούστου 1971 σε ηλικία 77 ετών στο αρχοντικό της κόρης της Ζαχρά Χανζαντέ Σουλτάν και θάφτηκε στο νεκροταφείο Ασιγιάν.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Βαλέριου Στρέλετς

Ο **Βαλέριου Στρέλετς** (*Вале́рий Ива́нович Стреле́ц*, 8 Μαρτίου 1970) είναι πολιτικός από τη Μολδαβία και υπηρέτησε ως πρωθυπουργός της χώρας από τον Ιούλιο ως τον Οκτώβριο του 2015.

## Βιογραφία
Εξελέγη βουλευτής το 2009. Την περίοδο 1987–1993 σπούδασε Ιστορία στο Κρατικό Πανεπιστήμιο της Μολδαβίας. Στη συνέχεια σπούδασε Οικονομικές Επιστήμες στην Ακαδημία Οικονομικών Μελετών της Μολδαβίας , από το 2002 ως το 2005. Το 2011 εξελέγη πρόεδρος της Φιλελεύθερης-Δημοκρατικής πτέρυγας του μολδαβικού κοινοβουλίου. Διορίστηκε πρωθυπουργός μετά την παραίτηση του προκατόχου του, Κίριλ Γκαμπουρίσι.

Ο ίδιος παραιτήθηκε τον Οκτώβριο του 2015, μετά την καταψήφιση της κυβέρνησής του με πρόταση δυσπιστίας με 65 ψήφους υπέρ της μομφής.

## Εξωτερικοί σύνδεσμοι
* Valeriu Streleț ιστοσελίδα του βουλευτή στον ιστότοπο του Κοινοβουλίου της Μολδαβίας (μολδαβικά)
*  Ο Στρέλετς στον δικτυακό τόπο LDPM 

## Παραπομπές


Κατηγορία:Πρωθυπουργοί της Μολδαβίας
Ανταίος (αποσαφήνιση)

Ο **[[Ανταίος]]** ήταν μυθικός γίγαντας. Το όνομά του χρησιμοποιείται και στα:

* Ανταίος Λεμεσού, ποδοσφαιρική ομάδα της Λεμεσού, Κύπρος.
* Ρ/Κ Ανταίος (Α-407), ρυμουλκό Ελληνικού Πολεμικού Ναυτικού

Κατηγορία:Αποσαφηνίσεις ονομάτων
Άντζεϊ Ντούντα

Ο **Αντρέι Ντούντα** (Andrzej Sebastian Duda, προφορά: ˈandʐɛj ˈduda, γενν. στις 16 Μαΐου 1972) είναι Πολωνός δικηγόρος και πολιτικός, ο 6ος Πρόεδρος της Πολωνίας από το 2015 έως το 2025. Προτού διεξαχθούν οι εκλογές του 2015 ήταν δικηγόρος και ευρωβουλευτής. Ως υποψήφιος του κόμματος «Νόμος και Δικαιοσύνη» για το αξίωμα του Προέδρου της Πολωνίας στις προεδρικές εκλογές της Πολωνίας του 2015, κέρδισε στον δεύτερο και τελικό γύρο των εκλογών, στις 24 Μαΐου 2015. Ο Ντούντα επανεξελέγη πρόεδρος στις εκλογές του 2020.

## Βιογραφία
### Πρώτα χρόνια
Γεννήθηκε στην Κρακοβία και είναι γιος καθηγητών πανεπιστημίου. Ο παππούς του πολέμησε στον Πολωνοσοβιετικό πόλεμο.
Σπούδασε νομικά στο Πανεπιστήμιο Γιαγκιελόνιαν. Τον Οκτώβριο του 2001 διορίστηκε επίκουρος καθηγητής Διοικητικού Δικαίου και τον Ιανουάριο του 2005 απέκτησε διδακτορικό στη φιλοσοφία (PhD).

### Οικογένεια
Σύζυγος του Αντρέι είναι η Αγκάτα Ντούντα, από το 1994. Έχουν μία κόρη, την Κίνγκα, γεννημένη το 1995.

## Πολιτική σταδιοδρομία
Ο Ντούντα ξεκίνησε τη σταδιοδρομία του με το σημερινό κόμμα Ένωση Ελευθερίας στις αρχές του 2000, όμως μετά τις βουλευτικές εκλογές του 2005, ξεκίνησε τη συνεργασία του με το κόμμα Νόμος και Δικαιοσύνη (PIS). Από το 2006 ως το 2007 υπήρξε υφυπουργός Δικαιοσύνης. Το 2010 απέτυχε να εκλεγεί δήμαρχος στην Κρακοβία. Ωστόσο ήταν πιο επιτυχημένος στις βουλευτικές εκλογές του 2011, όπου συγκέντρωσε 79.981 ψήφους για την περιοχή της Κρακοβίας και έτσι έγινε αντιπρόσωπος στο κοινοβούλιο (Sejm).

Το 2014 εξελέγη μέλος του Ευρωπαϊκού Κοινοβουλίου.

Στον πρώτο γύρο των προεδρικών εκλογών του 2015 ήρθε πρώτος με 5.179.092 ψήφους και απέσπασε ποσοστό 34,76% των έγκυρων ψηφοδελτίων. Στον δεύτερο γύρο έλαβε 51,55% των ψήφων έναντι 48,45% για τον αντίπαλό του και σημερινό πρόεδρο Μπρόνισλαβ Κομορόφσκι. Στις 26 Μαΐου 2015 παραιτήθηκε επίσημα από την ηγεσία του κόμματος.

### Επανεκλογή
Ο Ντούντα επανεξελέγη πρόεδρος στις εκλογές που διενεργήθηκαν το 2020. Ήρθε πρώτος στον 1ο γύρο και στη συνέχεια επικράτησε του αντιπάλου του, Ραφάου Τζασκόφσκι στον 2ο και τελικό γύρο στις 12 Ιουλίου, συγκεντρώνοντας συνολικά 10.440.648 ψήφους ή ποσοστό 51,03% των ψήφων.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Πολωνίας
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Πολωνοί αντικομμουνιστές
Κατηγορία:Μεγαλόσταυροι του Τάγματος της Αναγέννησης της Πολωνίας
Κατηγορία:Ευρωβουλευτές της Πολωνίας
Συγκινησιακή κατάσταση

thumb|Θλίψη & οδύνη
**Συγκινησιακή κατάσταση** είναι η κατάσταση στην οποία τίθεται το σώμα από εσωτερικά ή εξωτερικά ερεθίσματα που προκαλούν την αντιδραστική ενεργοποίηση εγκεφαλικών περιοχών αλλά και του υπόλοιπου σώματος (σπλάχνων, ενδοκρινών αδένων κλπ.). Πρόκειται για τη συναισθηματική κατάσταση και τη διάθεση του ατόμου. Η ένταση, η μεταβλητότητα, η ποικιλία και η έκφραση των συναισθημάτων σε συνδυασμό με την ψυχολογική κατάσταση αποτελούν βασικό διαγνωστικό δείκτη της ανθρώπινης συναισθηματικής συμπεριφοράς. Τη συγκινησιακή κατάσταση συναποτελούν το συναίσθημα που την εκφράζει σε σχέση με τη συμπεριφορά, το αίσθημα που βοηθά στην υποκειμενική βίωσή της και η διάθεση που περιλαμβάνει συνεχείς ή συχνές πρωταρχικές ή θεμελιώδεις συγκινήσεις.

## Αξία
Η συγκινησιακή κατάσταση αποτελεί παράγοντα που καθορίζει τις ψυχικές λειτουργίες. Λειτουργεί ως φίλτρο στις αντιλήψεις των καταστάσεων και τις ερμηνείες τους που με τη σειρά τους επηρεάζουν τα συναισθήματα. Πίσω από κάποια συγκινησιακή κατάσταση μπορεί να κρύβεται μία κατάσταση εκμάθησης ή περιέργειας.

## Βασικά συναισθήματα που επηρεάζουν τη συγκινησιακή κατάσταση

Χαρά-ευτυχία, λύπη-απογοήτευση, φόβος, θυμός, αηδία, έκπληξη.

## Επίδραση

#Ψυχολογική κατάσταση
#*Επιπτώσεις στην οργάνωση της προσωπικότητας 
#Κοινωνική υπόσταση
#*Επιπτώσεις στις διαπροσωπικές και κοινωνικές σχέσεις του ατόμου
#*Η έκφραση των συγκινησιακών καταστάσεων συμβάλλει στην κοινωνικοποίηση και στη δημιουργία σχέσεων
#*Έμμεσα επηρεάζουν τη συμπεριφορά μας
#Ψυχοπαθολογικές καταστάσεις λόγω συναισθηματικών διαταραχών, όπου διαταράσσεται το συναίσθημα 
#*Διαταραχή στη σκέψη, τη συγκέντρωση, την αντίληψη
#*Μανιοκαταθλιπτικά επεισόδια
#*Διαταραχές καταθλιπτικές, διπολικές, δυσθυμικές,κυκλοθυμικές
#Παθήσεις όπως η γρίπη, ο έρπης, η φυματίωση ή ο καρκίνος επηρεάζονται από τη συγκινησιακή κατάσταση, ιδιαίτερα λόγω της παρουσίας κατάθλιψης ή άγχους, η οποία με τη σειρά της επηρεάζει το ανοσοποιητικό σύστημα. Καθώς αποδυναμώνεται η άμυνα του οργανισμού δεν είναι ικανή η εξουδετέρωση του εσωτερικού παθογόνου περιβάλλοντος.

## Αξία του γέλιου

Το γέλιο αποτελεί το πιο χαρακτηριστικό παράδειγμα συγκινησιακής κατάστασης με ευεργετική αξία, επιστημονικά τεκμηριωμένη. Όταν κάποιος γελά, ο οργανισμός παράγει τις γνωστές ορμόνες *ενδορφίνες* που διανέμονται στο νευρικό σύστημα. Ενισχύουν την άμυνα του οργανισμού, καταπολεμούν το στρες, συμβάλλουν στη σωματική και ψυχική ευεξία καθώς λειτουργούν ως φυσικές αγχολυτικές και αναλγητικές ουσίες. Το γέλιο αποτελεί μηχανισμό του ανοσοποιητικού συστήματος για την εξάλειψη τουπόνου. 

## Δείτε επίσης
* Γελωτοθεραπεία

## Σημειώσεις


## Παραπομπές


## Πηγές
*

Κατηγορία:Ψυχολογία
Πανελλήνιος Λεμεσού

Ο **Πανελλήνιος Λεμεσού** ήταν κυπριακή ποδοσφαιρική ομάδα με έδρα τη Λεμεσό. Ιδρύθηκε το 1953. Έδρα της ομάδας ήταν το Στάδιο ΓΣΟ. Αναδείχθηκε δύο φορές πρωταθλητής Β΄ Κατηγορίας αλλά δεν συμμετείχε ποτέ στην Α΄ Κατηγορία.

## Ιστορία
Ο Πανελλήνιος ιδρύθηκε το 1953. Τον ίδιο χρόνο εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Β΄ κατηγορίας.

Το 1956 προκλήθηκε μεγάλη αναταραχή μεταξύ συμβουλίου και ποδοσφαιριστών της ΑΕΛ Λεμεσού, η οποία είχε αναδειχθεί πρωταθλήτρια Κύπρου τις προηγούμενες δύο περιόδους (1954-55, 1955-56). Αιτία ήταν η τιμωρία-αποβολή πέντε ποδοσφαιριστών. Σε ένδειξη συμπαράστασης και αλληλεγγύης προς τους συμπαίκτες τους, άλλοι 17 ποδοσφαιριστές αποσκίρτησαν από την ΑΕΛ. Οι 22 ποδοσφαιριστές αρχικά αποτάθηκαν για να ενταχθούν στον Πανελλήνιο, ο οποίος δεν τους αποδέχθηκε. Τότε οι ποδοσφαιριστές αποτάθηκαν στον Απόλλων Λεμεσού, ο οποίος τους αποδέχτηκε και ενισχυμένος πλέον κατέκτησε το πρωτάθλημα Β΄ κατηγορίας 1956-57 και προβιβάστηκε στην Α΄ κατηγορία.

Την περίοδο 1957-58 τερμάτισε πρώτος στον όμιλο Λεμεσού-Λάρνακας-Πάφου. Έδωσε αγώνες μπαράζ με τη νικήτρια ομάδα του ομίλου Λευκωσίας-Αμμοχώστου-Κερύνειας, Ορφέα Λευκωσία, αλλά έχασε. Το ίδιο σκηνικό επαναλήφθηκε την περίοδο περίοδο 1960-61 όπου στα μπαράζ έχασε από την Ένωσις Αγίων Ομολογητών.

Την περίοδο 1961-62 τερμάτισε πρώτος στον όμιλο Λεμεσού-Πάφου. Έδωσε αγώνες μπαράζ με τη νικήτρια ομάδα του ομίλου Λευκωσίας-Κερύνειας, Ένωσις Αγίων Ομολογητών-Κεραυνός και τη νικήτρια του ομίλου Λάρνακας-Αμμοχώστου, Αναγέννηση Λάρνακας. Ο Πανελλήνιος τερμάτισε στην πρώτη θέση και αναδείχθηκε πρωταθλητής. Ακολούθως, συμμετείχε σε αγώνες μπαράζ με τη 12η ομάδα του πρωταθλήματος Α΄ κατηγορίας 1961-62 Αλκή Λάρνακας για συμμετοχή στην Α΄ κατηγορίας 1962-63. Ο Πανελλήνιος έχασε και παρέμεινε στη Β΄ κατηγορία.

Την περίοδο 1962-63 τερμάτισε πρώτος στον όμιλο Λάρνακας-Λεμεσού-Πάφου. Έδωσε αγώνες μπαράζ με τη νικήτρια ομάδα του ομίλου Λευκωσίας-Κερύνειας-Αμμοχώστου Ένωσις Αγίων Ομολογητών-Κεραυνός. Ο Πανελλήνιος κέρδισε και τους δύο αγώνες και αναδείχθηκε πρωταθλητής. Ακολούθως, συμμετείχε σε αγώνες μπαράζ με την 11η και τη 12η ομάδα του πρωταθλήματος Α΄ κατηγορίας 1962-63 Ορφέα Λευκωσίας και Αλκή Λάρνακας για συμμετοχή στην Α΄ κατηγορίας 1963-64. Μόνο η πρώτη ομάδα θα συνέχιζε στην Α΄ κατηγορία. Ο Πανελλήνιος τερμάτισε στην 3η θέση και παρέμεινε στη Β΄ κατηγορία.




1Η Β΄ κατηγορία ήταν χωρισμένη σε δύο ομίλους. Ο Πανελλήνιος συμμετείχε στον όμιλο Λεμεσού-Πάφου.
2Η Β΄ κατηγορία ήταν χωρισμένη σε τρεις ομίλους. Ο Πανελλήνιος συμμετείχε στον όμιλο Λεμεσού-Πάφου.
3Η Β΄ κατηγορία ήταν χωρισμένη σε δύο ομίλους. Ο Πανελλήνιος συμμετείχε στον όμιλο Λεμεσού-Λάρνακας-Πάφου.


## Ενοποίηση
Το 1963 ο Πανελλήνιος ενοποιήθηκε με τον Ανταίο δημιουργώντας την Ένωσις Πανελληνίου-Ανταίου Λεμεσού (Ε.Π.Α.Λ.).

## Τίτλοι-Διακρίσεις
* Β΄ Κατηγορία:
** Πρωταθλητής (2): 1962, 1963

## Παραπομπές


## Πηγές
*

## Βιβλιογραφία
*
*

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1953
Πανελλήνιος (αποσαφήνιση)

Η ονομασία **Πανελλήνιος** μπορεί να αναφέρεται σε:

* Πανελλήνιος Γυμναστικός Σύλλογος, ένας από τους αρχαιότερους αθλητικούς συλλόγους της Ελλάδας.
** Πανελλήνιος Γ.Σ. (ποδόσφαιρο ανδρών), το ανδρικό τμήμα ποδοσφαίρου του Πανελληνίου Γυμναστικού Συλλόγου.
** Πανελλήνιος Γ.Σ. (καλαθοσφαίριση ανδρών), το ανδρικό τμήμα καλαθοσφαίρισης του Πανελληνίου Γυμναστικού Συλλόγου.
* Πανελλήνιος Λεμεσού, ποδοσφαιρική ομάδα με έδρα τη Λεμεσό, Κύπρος.
* Πανελλήνιος Μόντρεαλ, ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη του Μόντρεαλ της πολιτείας Κεμπέκ του Καναδά.
* Πανελλήνιος Τορόντο, παγγελματικός ελληνοκαναδικός ποδοσφαιρικός σύλλογος με έδρα την πόλη του Τορόντο της πολιτείας Οντάριο του Καναδά.
Μιλτιάδης Σταμούλης

Ο **Μιλτιάδης Σταμούλης** (1876 – 20 Αυγούστου 1962) ήταν Έλληνας βιομήχανος και πολιτικός.

## Βιογραφία
Γεννήθηκε το 1876 και ήταν γιος του ιστοριοδίφη Αναστασίου Σταμούλη. Εξελέγη βουλευτής Ραιδεστού το 1920.  Το 1923 εξελέγη βουλευτής Καβάλας και το 1929 γερουσιαστής. Ως γερουσιαστής η θητεία του διήρκεσε από τις 21 Απριλίου 1929 ως την 1η Απριλίου 1935. Ο Μιλτιάδης Σταμούλης υπήρξε και διευθυντής του περιοδικού "Θρακικά".

Απεβίωσε στις 20 Αυγούστου 1962.

## Παραπομπές


Κατηγορία:Βουλευτές Ραιδεστού
Κατηγορία:Βουλευτές Καβάλας
Κατηγορία:Έλληνες βιομήχανοι
Κατηγορία:Έλληνες γερουσιαστές
Cromwell Tank

Το **Α27Μ** **Cromwell** είναι ένα Βρετανικό άρμα μάχης που χρησιμοποιήθηκε από τους Συμμάχους στον Β' Παγκόσμιο Πόλεμο. Για πρώτη φορά χρησιμοποιήθηκε στη μάχη τον Ιούνιο του 1944 στη Νορμανδία. To όχημα ονομάστηκε προς τιμήν του Όλιβερ Κρόμγουελ, ηγέτη των Κοινουβουλευτικών κατά τον Αγγλικό εμφύλιο πόλεμο.

## Εξωτερικοί σύνδεσμοι
* 

Κατηγορία:Άρματα μάχης του Β' Παγκοσμίου Πολέμου
Dailymotion

Το **Dailymotion** είναι γαλλική ιστοσελίδα η οποία επιτρέπει αποθήκευση, αναζήτηση και αναπαραγωγή ψηφιακών βίντεο και στην οποία οι χρήστες μπορούν να φορτώσουν, να παρακολουθήσουν και να μοιραστούν τα βίντεο. Είναι μία από τις μεγαλύτερες πλατφόρμες βίντεο στον κόσμο, προσφέροντας ένα συνδυασμό του περιεχομένου από τους χρήστες, ανεξάρτητων δημιουργών και premium συνεργατών. Το Dailymotion είναι διαθέσιμο σε όλο τον κόσμο, σε 18 διαφορετικές γλώσσες και σε 35 τοπικές εκδόσεις με τοπικές σελίδες υποδοχής και τοπικού περιεχομένου.

## Ιστορία
### Ίδρυση και Χρηματοδότηση
Τον Μάρτιο του 2005, ο Benjamin Bejbaum και ο Olivier Poitrey ίδρυσαν την ιστοσελίδα Dailymotion από το σαλόνι του διαμερίσματος του Poitrey στο Παρίσι. Έξι άτομα συγκέντρωσαν 6.000 € ($ 9271 USD) για να ξεκινήσει η επιχείρηση. Τον Σεπτέμβριο του 2006, το Dailymotion άντλησε κεφάλαια, σε συνεργασία με την Atlas Ventures και Partech International. Άντλησαν 7 εκατομμύρια ευρώ, τα οποία θεωρήθηκαν ως τα πλέον υψηλά κεφάλαια που αντλήθηκαν το 2006 από τη γαλλική Web 2.0. Τον Οκτώβριο του 2009, η γαλλική κυβέρνηση επένδυσε στο Dailymotion μέσω της χρήσης του Στρατηγικού Ταμείου Επενδύσεων. Στις 25 Ιανουαρίου 2011, η Orange απέκτησε συμμετοχή 49% στο Dailymotion για 62 εκατομμύρια € (εξ ου η αποτίμηση της εταιρείας κατά € 120.000.000).

Στις 10 Ιανουαρίου του 2013, η Orange αγόρασε το υπόλοιπο 51% για € 61.000.000. Γύρω στις 2 Μαΐου του 2013, η γαλλική κυβέρνηση μπλοκάρει εξαγορά της Yahoo από την πλειοψηφία των μετοχών της Dailymotion.

Στις 25 Φεβρουαρίου του 2014, η Orange αποκάλυψε ότι ήταν σε συζητήσεις με τη Microsoft για μια συμφωνία που θα μπορούσε να δει πώς το Dailymotion θα μπορούσε να επεκταθεί και στην αγορά των ΗΠΑ. Σε μια συνέντευξη σε έναν τοπικό τηλεοπτικό σταθμό στη Βαρκελώνη ο Stephane Richard, διευθύνων σύμβουλος της Orange, είπε ότι υπάρχει «μεγάλη ελπίδα» θα επιτευχθεί συμφωνία. Οποιαδήποτε συμφωνία προκύψει η Orange θα διατηρήσει την πλειοψηφική ιδιοκτησία του Dailymotion. Ο Richard είπε επίσης ότι η εταιρεία του ήταν σε συζητήσεις με άλλους δυνητικούς εταίρους, καθώς και με σκοπό την επέκταση του Dailymotion με διεθνή απήχηση.

Το 2015, η Vivendi αγόρασε το 80% των μετοχών της Dailymotion από τον προηγούμενο ιδιοκτήτη της, Orange SA. 

To 2017, ανανεώνεται η πλατφόρμα με νέο αλγόριθμο συστάσεων και μοντέλο διαφημίσεων.

Σήμερα, παραμένει μία από τις μεγαλύτερες ευρωπαϊκές πλατφόρμες βίντεο, με παρουσία σε πάνω από **180 χώρες**.

### Πλατφόρμες
Υπάρχει εφαρμογή κοινής χρήσης βίντεο του Dailymotion που είναι διαθέσιμη για τα κινητά λειτουργικά συστήματα iOS και Android, και πιο πρόσφατα το PlayStation 4. «Για να γίνει η εφαρμογή ακόμη πιο ελκυστική για τους χρήστες PS4, η προσφορά του Dailymotion εστιάζει σε περιεχόμενο βίντεο παιχνιδιών, συμπεριλαμβανομένων των live streams για να έχει άμεση πρόσβαση στις πιο δημοφιλείς εκπομπές παιχνιδιών. Ένας χρήστης μπορεί να περιηγηθεί με τα αγαπημένα του παιχνίδια για να βρει live streams που παίζονται σε πραγματικό χρόνο.»

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ιστοσελίδες ανταλλαγής βίντεο
Κατηγορία:Λογισμικό iOS
Νίκλας Μπένττνερ

Ο **Νίκλας "Λόρδος" Μπένττνερ** (*Nicklas Bendtner*, 16 Ιανουαρίου 1988) είναι Δανός ποδοσφαιριστής που αγωνίζεται για την ΦΚ Κοπεγχάχη και την Εθνική Δανίας (ποδόσφαιρο ανδρών). Αγωνίζεται ως κεντρικός επιθετικός.

Ξεκίνησε την επαγγελματική του καρίερα το 2005 με την Άρσεναλ. Το ντεμπούτο του το έκανε τον Οκτώβριο του 2005 σε αγώνα εναντίον της Σάντερλαντ ΑΦΚ. Tην επόμενη αγωνιστική χρονιά δόθηκε δανεικός στην Αεκ όπου αγωνίστηκε 48 φορές. Κατά την επιστροφή στην Άρσεναλ έγινε βασικός, όμως έχασε αυτή τη θεση κατά τη σαιζόν 2010-2011. Ως αποτέλεσμα πήγε δανεικός στη Σάντερλαντ κατά το μεγαλύτερο μέρος της σαιζόν 2011-2012. Με τη Σάντερλαντ αγωνίστηκε 28 φορές σκοράροντας 8 φορές. Την επόμενη σαιζόν έπαιξε ως δανεικός στη Γιουβέντους. Με την ιταλική ομάδα αγωνίστηκε 10 φορές αλλά δεν κατάφερε να σκοράρει. Ο Μπένττνερ έφυγε ελεύθερος το 2014 από την Άρσεναλ και από εκείνο το καλοκαίρι αγωνίζεται για τη Βόλφσμπουργκ.
Ο Μπένττνερ έχει αγωνιστεί με όλες τις μικρές εθνικές ομάδες της Δανίας καθώς επίσης και για τους άντρες. Το επίσημο ντεμπούτο του με την εθνική ομάδα της Δανίας έγινε σε ένα φιλικό κόντρα στην Πολωνία στις 16 Αυγούστου του 2006 στο οποίο πρώτο ματς έβαλε και το πρώτο του γκολ για την Εθνική του ομάδα. Συνολικά έχει αγωνιστεί 68 φορές για τη Δανία σκοράροντας 29 γκολ. Συμπεριελήφθη στις Αποστολές της Δανίας για το Παγκόσμιο Κύπελλο Ποδοσφαίρου 2010 και το Ευρωπαϊκό Πρωτάθλημα Ποδοσφαίρου 2012. Φυσικά δεν τελείωσε εκεί κάθε τίτλο που κατακτάει μια ομάδα τον αφιερώνει στον Lord Bendtner αφού είναι ο πατέρας του ποδοσφαίρου.

## Τίτλοι
*1 Πρωτάθλημα Ιταλίας-Νικητής: 2013
*1 Κύπελλο Αγγλίας-Νικητής: 2014
*1 Κύπελλο Γερμανίας (ποδόσφαιρο ανδρών)-Νικητής: 2015
*1 Σούπερ Καπ Γερμανίας-Νικητής: 2015

## Πήγες
*http://de.soccerway.com/players/nicklas-bendtner/16090/

Κατηγορία:Δανοί ποδοσφαιριστές
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Εθνικής Δανίας Κ16
Κατηγορία:Ποδοσφαιριστές Εθνικής Δανίας Κ17
Κατηγορία:Ποδοσφαιριστές Εθνικής Δανίας Κ19
Κατηγορία:Ποδοσφαιριστές Εθνικής Δανίας Κ21
Κατηγορία:Ποδοσφαιριστές Εθνικής Δανίας
Δημήτριος Κουφίτσας

Ο **Δημήτριος Κουφίτσας** ή **Κωφίτσας** (1901 ή 1902 - 1946) ήταν μοίραρχος της Ελληνικής Βασιλικής Χωροφυλακής, κατοχικός υποδιοικητής Ασφάλειας Θεσσαλονίκης και αργότερα εισηγητής εκτάκτου στρατοδικείου κατά τη διάρκεια του Εμφυλίου Πολέμου. Εκτελέστηκε τον Οκτώβριο του 1946 από την ΟΠΛΑ.

## Βιογραφία
Γεννήθηκε το 1901 ή το 1902 στο Χαλίκι Τρικάλων. Εισήλθε στη Σχολή Αξιωματικών Χωροφυλακής από την οποία αποφοίτησε το 1933. Ακόμη ήταν απόφοιτος της Νομικής Σχολής του Πανεπιστημίου Αθηνών. Διετέλεσε επί σειρά ετών διοικητής της Ειδικής Ασφαλείας Θεσσαλονίκης. Κατά τη διάρκεια της Κατοχής κράτησε αποστάσεις από τις γερμανικές δυνάμεις ώστε να αποφύγει την άμεση συνεργασία και παράλληλα υποστηρίζεται πως αρνήθηκε να παραχωρήσει αρχεία και πληροφορίες που αφορούσαν διωκόμενους κομμουνιστές. Για τη στάση του αναφέρεται πως αντιμετώπισε διώξεις από τις δυνάμεις Κατοχής. 

Μετά την Απελευθέρωση ο Κουφίτσας συνέχισε κανονικά τη σταδιοδρομία του. Δολοφονήθηκε το βράδυ της 6ης Οκτωβρίου 1946 στην πλατεία Διοικητηρίου από την επανεμφανιζόμενη ΟΠΛΑ. Η εκτέλεσή του εκλαμβάνεται ως αντίποινα για τις διώξεις που αντιμετώπιζε το αριστερό αλλά και το ευρύτερο εαμικό στοιχείο.

Η κηδεία του Κουφίτσα τελέστηκε στη Θεσσαλονίκη παρουσία πλήθους κόσμου και επισήμων. Επί Δικτατορίας δόθηκε το όνομά του σε οδό της Θεσσαλονίκης.

## Παραπομπές


## Βιβλιογραφία

* Σπύρος Γ. Δερμιτζάκης, *Η Θεσσαλονίκη του αίματος 1876-1968. Πολιτικές δολοφονίες και εκτελέσεις*, Γράφημα, 2021.

## Περαιτέρω ανάγνωση

* Τ. Α. Κατσαρός, *Μια απόφαση μάχομαι μέχρι το τέλος. Θεσσαλονίκη 1946-47*, χ.ε., Θεσσαλονίκη 2011.

Κατηγορία:Έλληνες αξιωματικοί της χωροφυλακής
Κατηγορία:Έλληνες αντικομμουνιστές
Κατηγορία:Εκτελεσθέντες της ΟΠΛΑ
Πουλόπουλος

Το ελληνικό επώνυμο **Πουλόπουλος** (ετυμολογικά σημαίνει «γιος του γιού» ή «γιος της κόρης») μπορεί να αναφέρεται σε κάποιο από τα παρακάτω:

## Πρόσωπα

* Γιάννης Πουλόπουλος (γέννηση 29 Ιουνίου 1945 Μάνη), Έλληνας τραγουδιστής, συνθέτης και στιχουργός

* Γιώργος Πουλόπουλος (γέννηση 28 Ιουνίου 1975 Αθήνα), Έλληνας ποδοσφαιριστής

Κατηγορία:Ελληνικά επώνυμα
Χάρων ο Καρχηδόνιος

Ο **Χάρων ο Καρχηδόνιος** ήταν ιστορικός της ελληνιστικής εποχής.

Θα μπορούσε να ανήκε στους εξελληνισμένους Καρχηδόνιους ή να ήταν Έλληνας, που ζούσε στην Καρχηδόνα.
 
Σύμφωνα με την Σούδα έγραψε τρεις πραγματείες: Στην πρώτη παρουσίαζε τις ιστορίες όλων των Τυράννων που κυβέρνησαν σε χώρες της Ευρώπης ή της Ασίας· στις άλλες δύο τις βιογραφίες επιφανών ανδρών και γυναικών αντίστοιχα. 

Από τα έργα του Χάροντα του Καρχηδόνιου δεν έχει διασωθεί απολύτως τίποτα.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Discoverer 20

Ο **Discoverer 20** ή **Corona 9014A** ήταν αμερικανικός κατασκοπευτικός δορυφόρος ο οποίος εκτοξεύτηκε το 1961. Ήταν τύπου KH-5 Argon και βασίζονταν στο στάδιο πυραύλου Agena-B. Ο συγκεκριμένος δορυφόρος ήταν ο πρώτος KH-5 που στάλθηκε στο διάστημα, όμως η αποστολή του απέτυχε διότι η κάψουλα επανεισόδου με την οποία το φωτογραφικό φιλμ θα επέστρεφε στην Γη δεν αποκολύθηκε από το σκάφος.

## Αποστολή
Ο Discoverer 20 εκτοξεύτηκε με πύραυλο Thor DM-21 Agena-B στις 17 Φεβρουαρίου 1961 (20:25&nbsp;UTC) από την αεροπορική βάση Βάντενμπεργκ. Όταν τέθηκε επιτυχώς σε χαμηλή περιγήινη τροχιά, έλαβε την ονομασία Χάρβαρντ *1961 Epsilon 1*.

Είχε μάζα 1.110 kg και ήταν εξοπλισμένος με κάμερα εστιακής απόστασης 76&nbsp;mm και μέγιστης ανάλυσης 140&nbsp;m. Οι φωτογραφίες αποτυπώνονταν σε φιλμ των 127&nbsp;mm, το οποίο θα επέστρεφε στην Γη με την κάψουλα επανεισόδου. Εξαιτίας προβλήματος στα συστήματα ελέγχου πτήσης, η κάψουλα δεν αποσυνδέθηκε από το κύριο σκάφος, με συνέπεια να μην είναι δυνατή η ανάκτηση των φωτογραφιών. Ο Discoverer 20 καταστράφηκε στην ατμόσφαιρα στις 28 Ιουλίου 1962.

## Παραπομπές


## Δείτε επίσης
* Διαστημικές αποστολές το 1961

Κατηγορία:Δορυφόροι Discoverer
Κατηγορία:Διαστημικές αποστολές το 1961
Κώστας Μπανιώτης

Ο **Κωσταντίνος Μπανιώτης** (Κομοτηνή, 6 Νοεμβρίου 1986) είναι Έλληνας άλτης του ύψους. Ανήκει στο δυναμικό του συλλόγου Ολυμπιάδα Κομοτηνής. Από το 2005 ζει στη Θεσσαλονίκη. Η καλύτερη προσωπική του επίδοση είναι 2,34 μέτρα.

Στις διακρίσεις του ανήκουν:
* Συμμετοχή στους Ολυμπιακούς Αγώνες του Πεκίνου (2008) - προκριματικά
* 2ος στους Μεσογειακούς Αγώνες στη Πεσκάρα το 2009 με άλμα στα 2,28
* Συμμετοχή στον τελικό του Πανευρωπαϊκού Πρωταθλήματος στη Βαρκελώνη (2010) - 8ος με άλμα στα 2,23
* Συμμετοχή στο Παγκόσμιο Πρωτάθλημα της Νταεγού (2011) - προκριματικά
* Συμμετοχή στο Παγκόσμιο Πρωτάθλημα κλειστού στίβου στην Κωνσταντινούπολη (2012) - 4ος με άλμα στα 2,31
* Συμμετοχή στους Ολυμπιακούς Αγώνες του Λονδίνου (2012) - προκριματικά
* Χρυσό μετάλλιο στους Μεσογειακούς Αγώνες στη Μερσίνη το 2013 με άλμα στα 2,34
* Συμμετοχή στον τελικό του Παγκοσμίου Πρωταθλήματος στη Μόσχα (2013) - 10ος με άλμα στα 2,25
*Ασημένιο μετάλλιο στους Μεσογειακούς Αγώνες 2018 στην Ταρραγόνα στο άλμα εις ύψος - 2ος με άλμα στα 2,23.

Από sport-fm και το λήμμα στα αγγλικά.

## Παραπομπές


κατηγορία:Έλληνες αθλητές του άλματος εις ύψος
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2009
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Discoverer 18

Ο **Discoverer 18** ή **Corona 9013** ήταν αμερικανικός κατασκοπευτικός δορυφόρος ο οποίος εκτοξεύτηκε το 1960. Ήταν τύπου KH-2 Corona και βασίζονταν στο στάδιο πυραύλου Agena-B. Ήταν ο πρώτος δορυφόρος αυτού του τύπου που ολοκλήρωσε με επιτυχία την αποστολή του.

## Αποστολή
Ο δορυφόρος εκτοξεύτηκε στις 7 Δεκεμβρίου 1960 (20:20:58&nbsp;UTC) με πύραυλο Thor DM-21 Agena-B από την αεροπορική βάση Βάντενμπεργκ. Τέθηκε με επιτυχία σε χαμηλή περιγήινη τροχιά και στην συνέχεια έλαβε την ονομασία Χάρβαρντ *1960 Sigma 1*.

Είχε μάζα 1.240&nbsp;kg και διέθετε πανοραμική φωτογραφική μηχανή εστιακής απόστασης 61&nbsp;cm, μέγιστης ανάλυσης 7,6&nbsp;m. Οι φωτογραφίες αποτυπώνονταν σε φιλμ των 70&nbsp;mm, το οποίο επέστρεψε με την κάψουλα επανεισόδου πίσω στην Γη τρεις ημέρες μετά την εκτόξευση. Το κύριο σκάφος παρέμεινε σε τροχιά μέχρι τις 2 Απριλίου 1961, οπότε και καταστράφηκε στην ατμόσφαιρα.

## Παραπομπές


## Δείτε επίσης
* Διαστημικές αποστολές το 1960

Κατηγορία:Δορυφόροι Discoverer
Κατηγορία:Διαστημικές αποστολές το 1960
FTV-1126

Ο **FTV-1126** ή **Corona 9034A** ήταν αμερικανικός κατασκοπευτικός δορυφόρος ο οποίος εκτοξεύτηκε το 1962. Ήταν τύπου KH-5 Argon και βασίζονταν στο στάδιο πυραύλου Agena-B. Ανεπίσημα ήταν γνωστός ως **Discoverer 41**, διότι επρόκειτο για συνέχιση της σειράς δορυφόρων *Discover*, παρόλο που επισήμως το σχτικό πρόγραμμα είχε διακοπεί. Ήταν ο πρώτος δορυφόρος τύπου KH-5 που ολοκλήρωσε επιτυχώς την αποστολή του.

## Αποστολή
Ο FTV-1126 εκτοξεύτηκε στις 15 Μαιου 1962 (19:36 UTC) με πύραυλο Thor DM-21 Agena-B από την αεροπορική βάση Βάντενμπεργκ. Όταν τέθηκε σε χαμηλή περιγήινη τροχιά, έλαβε την ονομασία Χάρβαρντ *1962 Sigma 1*.

Είχε μάζα 1.150 kg και ήταν εφοδιασμένος με φωτογραφική μηχανή εστιακής απόστασης 76 mm με μέγιστη ανάλυση 140 m. Οι εικόνες καταγράφηκαν σε φιλμ των 127 mm, το οποίο στάλθηκε πίσω στην Γη με την κάψουλα επανεισόδου. Ο ανενεργός, πλέον, FTV-1126 καταστράφηκε στην ατμόσφαιρα στις 26 Νοεμβρίου 1963.

## Παραπομπές


## Δείτε επίσης
* Διαστημικές αποστολές το 1962
* Διαστημικές αποστολές το 1963

Κατηγορία:Διαστημικό πρόγραμμα των ΗΠΑ
Κατηγορία:Διαστημικές αποστολές το 1962